पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते रफ्तार को देखते हुए सरकार की ओर से 15 मई तक लॉकडाउन की घोषणा की गई है। लॉकडाउन के आदेशों के अनुपालन कराने के लिए प्रशासनिक तौर पर सख्ती बरती जा रही है। आमलोगों को आदेशों के अनुपालन करने के लिए हिदायत भी दी गई है। लेकिन प्रशासनिक हिदायत के बावजूद आमलोग लॉकडाउन के आदेशों का अनुपालन नहीं कर रहे हैं। खुद की जिंदगी का भी ख्याल नहीं रखते हुए आमलोग कोरोना प्रबंधन की बजाय कोरोना को आमंत्रण दे रहे हैं। लॉकडाउन के पहले दिन 5 मई को प्रशासनिक सख्ती के कारण हसनपुर बाजार में लॉकडाउन का असर आंशिक रूप से देखने को मिला।
लेकिन दूसरे दिन गुरुवार को आदेशों की जमकर धज्जियां उड़ाई गई। सुबह होते ही अन्य दिनों की तरह बाजार की सड़कों पर लोगों की भीड़ जुटने लगी। चौक-चौराहों से लेकर सड़कों व दुकानों पर लोग बिना मास्क लगाए व बिना सोशल डिस्टेंसिंग का ख्याल रखे ही खरीदारी में लगे रहे। हसनपुर बाजार में मछुआ पट्टी, सुभाष चौक, चीनी मिल चौक पर लोगों की भीड़ अन्य दिनों की तरह जुटी रही। सामान्य दिनों की तरह ही वाहनों की भी आवाजाही होती रही। हालांकि 11 बजते ही प्रशासनिक पदाधिकारियों ने बाजार पहुंचकर सख्ती बरती तो सड़कों पर सन्नाटा पसरने लगा। रोसड़ा|लॉकडाउन की दूसरी सुबह से ही पुलिस व प्रशासनिक पदाधिकारी गश्त लगाते दिखे। इस दौरान बड़ी संख्या में पुलिस कर्मियों ने फ्लैगमार्च निकालकर लोगों से लॉकडाउन के नियमों का पालन करने को कहा। एसडीओ ब्रजेश कुमार, डीएसपी सहरियार अख्तर, नप के कार्यपालक पदाधिकारी जय चन्द्र अकेला के नेतृत्व में सम्पूर्ण शहर की पेट्रोलिंग की। लोगों ने ध्वनि विस्तारक यंत्र के माध्यम से लोगों के बीच जागरूकता अभियान चलाया। इस दौरान बेवजह सड़कों पर मटरगश्ती करने वालों को हड़काया।
लॉकडाउन के दूसरे दिन प्रशासन की सख्ती से बाजारों में पसरा सन्नाटा
थाना क्षेत्र में 15 मई तक सख्ती से लॉकडाउन का अनुपालन करवाने के लिए प्रशासन की चौकसी जारी है। सीओ संतोष कुमार व थाना अध्यक्ष के के मंडल के नेतृत्व में पुलिस पदाधिकारियों के साथ जवानों ने मुख्य बाजार समेत प्रखंड के विभिन्न पंचायतों के चौक चौराहे गाइड लाइन व निर्धारित समय के अनुसार ही व्यावसायिक प्रतिष्ठान खोलने की हिदायत दी। लॉकडाउन रिटर्न सख्ती अनुपालन को लेकर प्रखंड के मुख्य सड़कों पर दिन भर पुलिस पदाधिकारी के साथ जवानों की पेट्रॉलिंग जारी रहा। प्रशासन की दबिश के कारण स्थानीय बाजार समेत चौक चौरहे पर सन्नाटा पसरा रहा। पेट्रॉलिंग के दौरान जवानों ने जगह जगह बेवजह घूम रहे लोगों को खदेड़ा और मुख्य सड़क सिंघिया कुशेश्वरस्थान, सिंघिया बहेड़ी, सिंघिया रोसड़ा, व मशानखोन सड़क पर वाहनों की चेकिंग कर वेवजह सड़कों पर निकले बाइकर्स व सवारी वाहन चालकों से चालान काट कर क्लास लेते हुए कड़ी हिदायत दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva zho_Hant eng_Latn